text: Mord opklaret efter 43 år
  05 januar 2013 kl. 09.36
  Ny DNA-teknik har efter 43 år afsløret gerningsmanden til et
  kvindemord, som blev begået i januar 1970 i Flensborg kun få
  kilometer fra den dansk-tyske grænse, oplyser netavisen
  nordschleswiger.dk
  Sagen var uopklaret, men en ny DNA-teknik fik det tyske
  kriminalpoliti til i sommer 2011 at genåbne sagen.
  I foråret 2012 bad politiet 70 mænd fra området om en DNA-prøve og
  afslørede derved en klar overenstemmelse mellem offeret og
  en dengang 20 årig tysk soldat fra en kaserne i området.
  Allerede umiddelbart efter drabet var den unge mand i politiets
  søgelys, men der fandtes dengang ingen afgørende beviser.
  Selvom manden nu blev afsløret ved DNA-testen, kan han dog
  ikke drages til ansvar, da den nu afslørede gerningsmand er
  død af naturlig årsag allerede i juli 2012.
  Offeret var en 20-årig kvinde fra Flensborg-Weiche, som var
  dræbt og seksuelt mishandlet kun 40 meter fra hendes
  forældres bopæl.
  